CELEX: 31997D0544
Language: da
Date: 1997-07-09 00:00:00
Title: 97/544/EF: Kommissionens beslutning af 9. juli 1997 om en fælles teknisk forskrift for terminaludstyr, der skal tilsluttes et offentligt kredsløbskoblet datanet eller et fast ONP-kredsløb via en X.21-grænseflade i overensstemmelse med CCITT's rekommandation (EØS- relevant tekst)

Avis juridique important

|

31997D0544

97/544/EF: Kommissionens beslutning af 9. juli 1997 om en fælles teknisk forskrift for terminaludstyr, der skal tilsluttes et offentligt kredsløbskoblet datanet eller et fast ONP-kredsløb via en X.21-grænseflade i overensstemmelse med CCITT's rekommandation (EØS- relevant tekst)  

EF-Tidende nr. L 223 af 13/08/1997 s. 0018 - 0020

KOMMISSIONENS BESLUTNING af 9. juli 1997 om en fælles teknisk forskrift for terminaludstyr, der skal tilsluttes et offentligt kredsløbskoblet datanet eller et fast ONP-kredsløb via en X.21-grænseflade i overensstemmelse med CCITT's rekommandation (EØS-relevant tekst) (97/544/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 91/263/EØF af 29. april 1991 om indbyrdes tilnærmelse af medlemsstaternes lovgivning om teleterminaludstyr samt gensidig anerkendelse af udstyrets overensstemmelse (1), ændret ved direktiv 93/68/EØF (2), særlig artikel 6, stk. 2, andet led, ogud fra følgende betragtninger:Kommissionen har vedtaget bestemmelserne til klarlæggelse af, hvilken type terminaludstyr der skal omfattes af denne fælles tekniske forskrift, samt den dertil hørende erklæring om anvendelsesområdet;de tilsvarende harmoniserede standarder eller dele deraf til gennemførelse af de væsentlige krav, som skal ændres til fælles tekniske forskrifter, bør vedtages;de i denne beslutning fastsatte foranstaltninger er i overensstemmelse med udtalelse fra ACTE -VEDTAGET FØLGENDE BESLUTNING:Artikel 1 1. Denne beslutning finder anvendelse på dataterminaludstyr, der er bestemt til at tilsluttes et offentligt kredsløbskoblet datanet eller et fast ONP-kredsløb via en X.21-grænseflade i overensstemmelse med CCITT's rekommandation, og som er omfattet af den harmoniserede standard, der henvises til i artikel 2, stk. 1.2. I denne beslutning fastlægges en fælles teknisk forskrift for, hvilke tekniske specifikationer (elektriske og fysiske grænseflader samt tilslutningsprotokol) der skal gælde for terminaludstyr, der tilsluttes via en X.21-grænseflade, der følger CCITT's rekommandation, eller en grænseflade, der er fysisk, funktionelt og elektrisk kompatibel med CCITT's X.21-rekommandation, men som har en kapacitet på op til og med 1 984 kbit/s.Artikel 2 1. Den fælles tekniske forskrift omfatter den harmoniserede standard, der er udarbejdet af det relevante standardiseringsorgan til gennemførelse, for så vidt det er relevant, af de væsentlige krav i artikel 4, litra d), i direktiv 91/263/EØF. Denne standards reference er anført i bilaget.2. Terminaludstyr, som er omfattet af denne beslutning, skal opfylde den fælles tekniske forskrift, der er anført i stk. 1, de væsentlige krav i artikel 4, litra a) og b), i direktiv 91/263/EØF og kravene i andre direktiver, der gælder for udstyret, herunder navnlig Rådets direktiv 73/23/EØF (3) og 89/336/EØF (4).Artikel 3 Bemyndigede organer, der er udpeget med henblik på at gennemføre procedurerne i artikel 9 i direktiv 91/263/EØF, sikrer, at den harmoniserede standard, der henvises til i artikel 2, stk. 1, anvendes for terminaludstyr, der er omfattet af artikel 1, stk. 1, senest et år efter meddelelsen af nærværende beslutning.Artikel 4 Denne beslutning er rettet til medlemsstaterne.Udfærdiget i Bruxelles, den 9. juli 1997.På Kommissionens vegneMartin BANGEMANNMedlem af Kommissionen(1) EFT nr. L 128 af 23. 5. 1991, s. 1.(2) EFT nr. L 220 af 31. 8. 1993, s. 1.(3) EFT nr. L 77 af 26. 3. 1973, s. 29.(4) EFT nr. L 139 af 23. 5. 1989, s. 19.BILAG Henvisning til den harmoniserede standard, der finder anvendelse Den harmoniserede standard, der henvises til i beslutningens artikel 2, er:Attachment requirements for terminal equipment to be connected to circuit switched data networks and leased circuits using a CCITT Recommendation X.21 interface, or at an interface physically, functionally and electrically compatible with CCITT Recommendation X.21 but operating at any data signalling rate up to, and including, 1 984 kbit/sETSIDet Europæiske Institut for TelestandarderSekretariatetTBR 1 - oktober 1995(eksklusive forordet)Supplerende oplysninger Det Europæiske Institut for Telestandarder er anerkendt i henhold til Rådets direktiv 83/189/EØF (1).Ovenstående harmoniserede standard er udarbejdet i henhold til et mandat udstedt efter de relevante procedurer i direktiv 83/189/EØF.Den fulde ordlyd af ovennævnte harmoniserede standard kan fås ved henvendelse til:Det Europæiske Institut for Telestandarder650, Route des LuciolesF-06921 Sophia Antipolis CedexEuropa-KommissionenGD XIII/A/2 - (BU 31 1/7)Rue de la Loi/Wetstraat 200B-1049 Bruxelles/Brussel(1) EFT nr. L 109 af 26. 4. 1983, s. 8.